Nyeste Skilderie af Kiøbenhavn, 1816-03-02
Tirsdagen den 13 Febr. holdtes Storthing. Ved Debatternes Begyndelse vare 69 Medlemmer tilstæde. Foruden det, som forhen er antaget af hvad Committeen i 10de Princip har foreslaaet, besluttedes endvidere, med 61 Stemmer mod 8, følgende Tillæg til Samme: "Rigsbanken foranstalter, at alle dens i Circulation værende Sedler ere indløste med den nye Banks Sedler og Skillemynt i det Seneste inden Udgangen af Aaret 1817. Fremdeles besluttedes eenstemmigen: "at, naar Jndløsningen er tilendebragt, tilintetgjøres de indløste Rigsbanksedler." Det af Committeen foreslaaede 11te Princip antoges med 64 Stemmer, mod 5 saaledes: "Rigets Penge-Eenhed skal herefter være Norske Specier, inddeelte i 120 Skilling og udmyntede til 9 1/4 Specie af Marken fiint Sølv, Cølnsk Vegt. Committeens foreslaaede 12 Princip antoges eenstemmigen saaledes: "Mynt Indretninger maae kun oprettes for Stats=Cassens Regning. De sættes i Gang efter Regler, som nærmere ved Lov bestemmes." Committeens 13de Princip antoges eenstemmigen saaledes: "Enhver, som til Mynt=Indretningen indleverer myntmæssigt Metal, er berettiget at faae Samme, uden ufornødent Ophold, udmyntet til den Sort Norsk grov Courant, han forlanger, imod Afdrag af 2 pCt. i Myntnings Omkostninger. 14de Princip blev ligeledes eenstemmigen saaledes antaget: "Ved grov Courant forstaaes den Mynt, som herefter udmyntes til 1/12 Deel Specie, eller derover, samt al Dansk Norsk grov Courant og Species=Sølvmynt paa 8 Skilling og derover, de saakaldte Ulfeldske Penge og de 8 Skillinger, som ere ud myntede efter Aaret 1807, alene undtagne." Samme Dags Eftermiddag fortsatte Thinget sine Forhandlinger. Af Medlemmerne vare 61 nærværende. Det af Committeen foreslaaede 15de Princip antoges eenstemmigen saaledes: "Som Skillemyt ansees al Dansk Norsk Sølvmynt under 8 Skilling, samt de efter 1807 myntede 8 Skillinger og Kobbermynter fra 1771. Det 16 Princip blev eenstemmigen saaledes antaget: "De under sidstanførte tvende Puncter ommeldte Mynter skulle i alle Betalinger gaae og gjælde, samt af Enhver antages for deres paalydende, eller senere lovbestemte Værdie. Dog er Jngen forbunden til paa eengang at modtage af Skillemynten Mere end een Specie. J Følge Committeens Forslag antages som 17de Princip eenstemmigen følgende: "Paa Rigsbankens eller den nye Banks Sedler maae herefter ingen lovbestemte Courser finde Sted. Committeens Forslag til 18de Princip antoges med 5 Stemmer mod 2 saaledes: Forskrivelser og Contracter, som lyde paa rede Sølv, skulle indfries med rede Sølv. Hans Kongelige Majestæt har under 29de Januar senctioneret som Lov Storthingets Beslutning af 2den Decbr. 1815, saalydende: "Ligesom det overordentlige Storthing, under 17de Novbr. 1814, har besluttet, at Hs. Kongelige Høihed Kronprindsen, indtil næste Storthing nærmere maatte bestemme Forholdet, skal i Kongens Sygdom føre Regjeringen med samme Ret, som det tilkommer Kongen efter Grundloven; saaledes fastsættes det herved nærmere, at Hans Kongelige Høihed, Kronprinds Carl Johan, i Tilfælde af Hs. Majestæt Kongens Sygdom, fremdeles skal være bemyndiget at føre Regjeringen med al den Ret, som, efter Norges Grundlov, tilkommer Kongen." (Norsk Rigstid.)